Front de Liberacion Nacionala (Argeria)

Lo Front de Liberacion Nacionala abreujat FLN (en arabi جبهة التحرير الوطني‎) foguèt lo principal movement nacionalista pendent la guèrra d’Argeria e lo partit politic unic d'Argeria fins a 1989. Uèi, lo partit capdèla encara Argeria.

Lo FLN foguèt fondat en novembre de 1954 amb qualques ancians membres del Movement per lo Trionf de las Libertats Democraticas (MTLD) de l'ancian militant nacionalista Messali Hadj.

Lo FLN e sa branca armada, l'Armada de Liberacion Nacionala (ALN) s'engatgèt dins una lucha contra l'empèri colonial francés.  En 1958, lo FLN formèt un govèrn provisòri, lo GPRA. Es amb lo GPRA que França negocièt en 1962 los acòrds d'Evian, que metèron fin a la guèrra d'Argeria.

 Istòria 
Sa primièra aparicion se traduguèt dins los faches per d'atacas mai o mens desordenadas contra l'armada francesa, las installacions militaras, los comissariats, los magasins, los equipaments de comunicacions, e los bastiments publics, principalament dins Aurès e en Cabilia. Aquelas atacas, que prenguèron puèi lo nom de Totsants roge, s'acompanhèron de la declaracion dicha del «1èr de novembre de 1954», dins la quala lo FLN convidava lo pòble d'Argeria a s'associar a la «lucha nacionala».

Lo movement s'estructurèt puèi gràcia subretot a la plataforma politica del Congrès de la Soummam d'agost de 1956, organizat principalament per Abane Ramdane qu'afirmava la «primautat del politic sul militar» e de «l'interior» sus «l'exterior» (es a dire, aqueles dirigents en exili al Caire e a Tunis).

 Ideologia 
L'ideologia del FLN es principalament nacionalista, compresa coma un movement a l'interior d'un nacionalisme arab mai larg. Lo partit tira sa politica d'autolegitimacion de tres fonts: lo nacionalisme e la guèrra revolucionària contra França (ideologia anticoloniala); lo socialisme, vagament interpretat coma un credo antiexpleitacion populara; l'islam, definit coma lo fondament principal de la consciéncia nacionala e factor determinant dins la consolidacion de l'identitat argeriana coma distinta d'aquela dels argerians franceses pendent lo periòde colonial.

 Dirigents 

 President 

1988-1991 : Chadli Bendjedid

 President d'Onor 

 Dempuèi 2005 : Abdelaziz Bouteflika

 Secretaris generals 

1962-1963 : Mohamed Khider
 1963-1965 : Ahmed Ben Bella
1967-1974 : Kaïd Ahmed (interim)
1977-1979 : Mohamed Salah Yahiaoui (interim)
 1979-1988 : Chadli Bendjedid
 1988-1996 : Abdelhamid Mehri
 1996-2001 : Boualem Benhamouda
 2001-2004 : Ali Benflis
 2004-2005 : Abdelkrim Abada (interim)
 2005-2013 : Abdelaziz Belkhadem
 2013-2016 : Amar Saadani
 2016-2018 : Djamel Ould Abbes
 2018-2019 : Mouad Bouchareb (interim)
 2019 : Djamel Ould Abbes
 dempuèi lo 30 d'abril de 2019 : Mohamed Djemiai

Categoria:Politica d'Argeria
Categoria:Partit politic nacionalista